গাঁওবাসীৰ অজ্ঞানতা, চোৰ বুলি সন্দেহ কৰি সকলোৱে মিলি মৰিয়াই মৰিয়াই মাৰি পেলালে তিনি জনকৈ লোকক। শুকুৰবাৰে পুৱাৰ ভাগত হে আৰক্ষীক খবৰ দিয়াত এই সমস্ত ঘটনা পোহৰলৈ আহে। লকডাউনৰ মাজতে এই বীভৎস ঘটনা সংঘটিত হৈছে বৃহস্পতিবাৰে নিশাৰ ভাগত প্ৰায় ৯.৩০-১০ বজাৰৰ ভিতৰত।
বৰ্তমানলৈ মৃত তিনিজনৰ কোনো ধৰণৰ পৰিচয় লাভ কৰিবলৈ সক্ষম হোৱা নাই আৰক্ষীয়ে। মৰণোত্তৰ পৰীক্ষাৰ বাবে আৰক্ষীয়ে তিনিওটা মৃতদেহ হাস্পতাললৈ প্ৰেৰণ কৰিছে। এই নিৰ্মম ঘটনা সংঘটিত হৈছে মহাৰাষ্ট্ৰত।
আৰক্ষীয়ে জানিবলৈ দিয়া অনুসৰি, মুম্বাই চহৰৰ পৰা গাড়ী লৈ গৈছিল তিনিজন লোক। পিছত মাজবাটত এখন গাওঁত গাওঁবাসীয়ে ৰখাই তিনিওকে গাড়ীৰ পৰা নমাই। পিছত কোনো সোধ পোছ নকৰাকৈয়ে লকডাউনৰ মাজতে তেনেদৰে ঘুৰি ফুৰাই চোৰ বুলি সন্দেহ কৰি শিল আৰু অন্য সঁজুলিৰে মাৰিবলৈ ধৰে তিনিওকে। আৰু তাতেই সেই আক্ৰমণত প্ৰাণ ত্যাগ কৰি লোককেইজনে।
পিছত আজি আৰক্ষী উপস্থিত হৈ সমগ্ৰ ঘটনাৰ তদন্ত আৰম্ভ কৰিছে যদিও বৰ্তমানলৈ গাঁওৰ কোনো এজনকে ঘটনা সংক্ৰান্তত গ্ৰেপ্তাৰ কৰা নাই।
